EkBass/fiwiki-20250220-pages-articles huggingface dataset:
Salpausselän kirkko

Salpausselän kirkko on Lahdessa sijaitseva evankelis-luterilainen kirkko, joka valmistui vuonna 1972. Keltatiilisen kirkon suunnitteli Helmer Löfström. Salpausselän kirkko on matala ja eleettömäksi luonnehdittu rakennus, jonka eri osat muodostavat suorakulmion mallisen sisäpihan. == Rakennuksen historia == Salpausselän kirkosta järjestettiin suunnittelukilpailu vuonna 1967, jonka voitti arkkitehti Kristian Gullichsenin työryhmä. Heidän ehdotuksensa korosti taloudellisuutta, muunneltavuutta ja nykyaikaisuutta. Lopulta kirkon kuitenkin suunnitteli helsinkiläinen Woldemar Baeckmanin ja Helmer Löfströmin arkkitehtitoimisto, vaikka he tulivat suunnittelukilpailussa vasta kolmansiksi. Heidän toteuttamansa lopulliset suunnitelmat valmistuivat vuonna 1971. == Lähteet == == Aiheesta muualla == * Lahden seurakuntayhtymä, Salpausselän kirkko Luokka:Lahden kirkkorakennukset Luokka:Suomen kivikirkot Luokka:Lahden seurakuntayhtymä
Siilijärvi

Siilijärvi on Pirkanmaalla Sastamalassa Uotsolassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma- alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 14,6 hehtaaria ja sen pituus on 600 metriä ja leveys 450 metriä. Järveen laskee yksi oja, joka on Iso-Köhkörön laskuoja. Siilijärven luusua sijaitsee järven etelärannalla, josta saa alkunsa kilometrin pituinen laskuoja Mätikköön. Järven rantaviiva on 1,7 kilometriä pitkä ja ranta on pääosin moreeni- ja kalliopohjaista metsämaastoa. Rannalla on paljon loma-asuntoja ja aikoinaan järven rannassa toimi Mouhijärven meijeri. == Historia == Siilijärven ja Uotsolan kylän nimiä on arveltu alkuperältään saamelaiseksi nimiksi. Siili ei ole suomalainen alkuperäislaji, sillä se saapui Suomeen aikaisintaan 1800-luvulla. Siksi vanhalle Siilinjärvelle on haettu toinen etymologia. Sellainen löytyy siita-, siiti- ja siili- alkuisena sanana merkityksellä eli lappalaisten talvikylä tai lapinkylä. Myös Siilinjärven kupeessa oleva Uotsolan taajaman nimi sopii asiayhteyteen, sillä vuosso-, vuotso- ja uotso-alkuiset nimet ovat appelatiivina eli kapea, vetinen suo. Nimen säilyminen nykypäiviin voidaan ajatella niin, että maanviljelijät tunsivat rautakaudella tai keskiajalla lappalaisia Mouhijärvellä ja tiesivät paikkojen nimet. Kun viljely alkoi myös Mouhijärvellä, ottivat viljelijät myös käyttöönsä samat nimet. == Lähteet == Luokka:Mouhijärven järvet Luokka:Mätikön alue
Financial Stability Board

Financial Stability Board (myös: FSB) on kansainvälinen G20-järjestöön kuuluva elin, joka tutkii ja tekee suosituksia kansainvälisen finanssijärjestelmän säätelemiseksi. Se perustettiin Lontoossa huhtikuussa 2009 pidetyn G20-kokouksen päätteeksi. Järjestö jatkaa Financial Stability Forumin (FSF) toimintaa, johon kuului noin kymmenen jäsenmaan, mm. USA:n, Japanin, Saksan, Britannian, Ranskan, Italian, Kanadan, Australian ja Hollannin keskuspankit sekä useita talousjärjestöjä eri maista. Nykyiseen FSB:hen kuuluvat kaikki G20-maat, FSF:n jäsenet sekä Euroopan komissio. Sen päämaja on Baselissa Sveitsissä. http://www.financialstabilityboard.org/about/contact.htm == Lähteet == Luokka:Kansainvälinen talous
Jäämeri (albumi)

Jäämeri on vuonna 1992 ilmestynyt Radiopuhelimet-yhtyeen neljäs studioalbumi. Se eroaa edeltäjistään erityisesti hitaamman tempon vuoksi, ja albumilla on myös jazzvaikutteita, joita kitaristi Jarno Mällisen mukaan tuli Charles Mingusin tuotannosta. Kriitikot suhtautuivat Jäämereen aluksi varautuneesti, mutta myöhemmin sitä on pidetty jopa yhtyeen parhaimpana levynä.Historia Radiopuhelimet. Viitattu 5.1.2014. Albumi toi Radiopuhelimille yhtyeen ensimmäisen listasijoituksen, kun se oli viikon ajan Suomen virallisen listan sijalla 34. Toisen kerran Jäämeri nousi Suomen albumilistalle sijalle 35 huhtikuussa 2014,Radiopuhelimet: Jäämeri Musiikkituottajat. Viitattu 5.1.2014. jolloin Svart Records julkaisi sen uudelleen vinyylinä.Jäämeri LP by Radiopuhelimet Svart Records. Viitattu 5.1.2014. Levyn tuottajaksi on merkitty Riku Mattila, mutta avustajana oli myös äänittäjänä toiminut Mikko Karmila. == Kappaleet == ;A-puoli # (säv. Mällinen, san. Mäki, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. & san. Mällinen, sov. Radiopuhelimet) # (säv. & san. Mällinen, sov. Radiopuhelimet) ;B-puoli # (säv. Mällinen, san. Mällinen, Mäki, sov. Radiopuhelimet) # (säv. Mällinen, san. Raatikainen, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet) == Kokoonpano == *Jukka Kangas – kitara *Eero Korhonen – basso *J. A. Mäki – laulu * Jarno Mällinen – kitara * Jyrki Raatikainen – rummut == Lähteet == * Radiopuhelimet: Jäämeri Finnmusic === Viitteet === == Aiheesta muualla == * Jäämeri-albumi Radiopuhelimien kotisivuilla Luokka:Radiopuhelimien albumit Luokka:Vuoden 1992 albumit Luokka:Riku Mattilan tuottamat albumit
Sanajahti

Sanajahti on Fugon kehittämä ja julkaisema 4. huhtikuuta 2012 ilmestynyt pulmapeli. Se on saatavilla iOS:ille ja Androidille. Sanajahdin ideana on löytää 16 ruudun kirjainsokkelosta minuutissa ja 30 sekunnissa mahdollisimman monta suomenkielistä oikeaa sanaa. Sanajahdissa on kolme erilaista pelimuotoa: Klassikko, jossa pidemmistä sanoista saa enemmän pisteitä kuin lyhyemmistä sanoista, Rationaalinen, jossa jokainen sana on samanarvoinen ja niiden löydetty määrä ratkaisee, sekä Idealistinen, jossa pisimmän sanan ensimmäisenä löytänyt voittaa. Pelin jälkeen tulokset näkyvät tulostaulukossa, johon pääsee 200 parasta. Sanajahdissa on mahdollista pelata myös harjoittelupelejä, joiden pisteet eivät nosta tasoa. Pelaaja saa asettaa itselleen käyttäjänimen, kun hän on saavuttanut online-peleissä 1 000 pistettä. Sitä ennen hän on pelaa peliä vieras-nimimerkillä. Online-pelien pisteiden maksimimäärä vaihtelee, yleensä sadan ja neljänsadan välillä. Sanajahtia on julkaistu usealle eri kielelle. Englannissa peli tunnetaan nimellä Wordz. Pelillä on yli kymmenen miljoonaa rekisteröitynyttä käyttäjää ja se on App Storen mukaan maailman suosituin ilmaissovellus yli 20 maassa. Sanajahdin jatko-osa Sanajahti 2 ilmestyi vuonna 2013. == Lähteet == * https://play.google.com/store/apps/details?id=tr.com.fugo.kelimeavi2.fi&hl;=fi * https://itunes.apple.com/fi/app/sanajahti/id505151256?l=fi&mt;=8 * https://sensortower.com/ios/hu/fugo/app/sanajahti/505151256 Luokka:Vuoden 2012 videopelit Luokka:IOS-pelit Luokka:Android-pelit Luokka:Pulmapelit
Rasheed Dwyer

Rasheed Dwyer (s. 29. tammikuuta 1989) on jamaikalainen pikajuoksija. Hänen päämatkansa on 200 metriä, jossa hänen ennätyksensä on vuonna 2015 Torontossa juostu 19,80. Sivulajissaan 100 metrillä Dwyer on parhaimmillaan juossut aikaan 10,10 vuonna 2016 Kingstonissa. Dwyer oli mukana voittamassa pikaviestin maailmanmestaruutta vuoden 2015 MM-kilpailuissa Pekingissä juoksemalla alkuerissä. Lontoon 2017, Dohan 2019, Eugenen 2022 ja Budapestin 2023 MM-kilpailuissa hän karsiutui 200 metrin välierissä. IAAF World Relays -kilpailuissa hän sai pronssia 4 × 200 metrin viestissä 2017. Hän voitti vuonna 2011 kultaa kesäuniversiadien 200 metriltä Shenzhenistä. Kahta vuotta myöhemmin Dwyer oli universiadien 200 metrillä jälleen mitaleilla, nyt sijoitus oli toinen. Vuonna 2014 hän voitti kultaa Kansainyhteisön kisojen 200 metriltä Glasgow'sta. Vuonna 2010 Dwyer saavutti hopeaa Kansainyhteisön kisojen 4×100 metrin viestistä Delhistä. Vuoden 2015 Pan-Amerikan kisoista Torontosta Dwyer saavutti hopeaa 200 metriltä juostuaan kisaennätyksen 19,80 välierissä. Dwyer on voittanut yhden hopeamitalin Keski-Amerikan ja Karibian mestaruuskilpailuissa sekä kaksi hopeaa ja yhden pronssin Keski-Amerikan ja Karibian kisoista. Alle 20-vuotiaiden MM-kilpailuissa 2008 hän sai 4 × 100 metrin viestissä hopeaa juostuaan alkuerissä. Vuodelle 2021 siirretyissä Tokion olympialaisissa hän sijoittui 200 metrillä seitsemänneksi. == Lähteet == * * Tilastopaja Luokka:Jamaikalaiset pikajuoksijat Luokka:Vuonna 1989 syntyneet Luokka:Elävät henkilöt
Dwyer

Dwyer on pääosin englanninkielisissä maissa käytössä oleva sukunimi. Se on muun muassa seuraavien henkilöiden sukunimi: *Doriot Anthony Dwyer (1922–2020), yhdysvaltalainen huilisti *George Patrick Dwyer (1908–1987), brittiläinen roomalaiskatolinen arkkipiispa *Hilary Dwyer (1945–2020), englantilainen näyttelijä *Jamie Dwyer (s. 1979), australialainen maahockeypelaaja ja olympiavoittaja *Patrick Dwyer (s. 1977), australialainen pikajuoksija ja olympiamitalisti *Patrick Dwyer (s. 1983), yhdysvaltalainen jääkiekkoilija *Rasheed Dwyer (s. 1989), jamaikalainen pikajuoksija
Jukka Halme (jalkapalloilija)

Jukka Halme (s. 29. toukokuuta 1985 Helsinki) on suomalainen jalkapalloilija, joka edustaa Veikkausliigassa pelaavaa HIFK:ta. Pelipaikaltaan Halme on keskikenttäpelaaja. Hänet tunnetaan aggressiivisesta pelityylistään, josta juontaa hänen lempinimensä "Bragun Gattuso". Vuonna 2011 Halme siirtyi tuolloin Ykkösessä pelanneeseen HIFK:hon, jota oli edustanut aikaisemmin kausina 2007–2008. Kaudeksi 2013 seura putosi Kakkoseen, mutta nousi sieltä heti takaisin Ykköseen kaudeksi 2014, jolla Halme saavutti joukkueen kanssa Ykkösen mestaruuden ja paikan Veikkausliigassa kaudeksi 2015. Halme solmi seuran kanssa vuoden 2015 loppuun asti voimassa olleen sopimuksen. Hän debytoi pääsarjatasolla huhtikuussa 2015 IFK Mariehamnia vastaan. == Lähteet == * http://hifkfotboll.fi/portfolio/jukka-halme/ * http://nr.soccerway.com/players/jukka-halme/77978/ === Viitteet === == Aiheesta muualla == * Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Jukka Halme

Jukka Halme on muun muassa seuraavien henkilöiden nimi: *Jukka Halme (s. 1967), suomalainen kirjallisuuden asiantuntija *Jukka Halme (s. 1985), suomalainen jalkapalloilija.
Joutjärven kirkko

Joutjärven kirkko on Lahdessa sijaitseva evankelis-luterilainen kirkko, joka valmistui vuonna 1962. Lahtelainen arkkitehti Unto Ojonen suunnitteli kirkon vuosina 1960–1961. == Arkkitehtuuri == Joutjärven kirkko edusti aikanaan modernia ja käytännöllistä suunnittelua, koska siihen kuului henkilökunnan asuinsiipi ja seurakuntasali. Kirkon jyrkkälinjainen katto ja samaa muotoa toistava kellotapuli ovat hyvin tunnistettavia. Jyrkkä katto oli arkkitehti Unto Ojoselle tyypillinen ratkaisu. Kirkon pääasialliset rakennusmateriaalit ovat keltatiili, liuskekivi ja betoni. Kirkon katto on kuparia. Kirkon sisustuksen suunnitteli sisustussuunnittelija Olavi Lieto. Sisustukseen liittyviä korjaustöitä on myöhemmin tehty 1990-luvulla ja 2000-luvun puolivälissä. == Taideteokset == Kirkossa on kaksi kuvanveistäjä Pentti Papinahon suunnittelemaa reliefiä: kirkon sisällä alttariseinällä Golgata ja kirkon ulkopuolella reliefi Kymmenen neitsyttä. Molemmat ovat valmistuneet vuonna 1963. == Lähteet == == Aiheesta muualla == * Joutjärven kirkko Lahden seurakuntayhtymän sivustolla Luokka:Lahden kirkkorakennukset Luokka:Suomen kivikirkot Luokka:Lahden seurakuntayhtymä Luokka:Möysä
Luettelo Suomen virallisen albumilistan ykkösistä vuonna 2015

Viikko Artisti(t) Albumi Levy-yhtiö(t) 1 Eri esittäjiä Vain elämää – Kausi 3 ilta WEA / Warner Music 2 Eri esittäjiä Vain elämää – Kausi 3 päivä WEA / Warner Music 3 Haloo Helsinki! Kiitos ei ole kirosana Ratas Music 4 Battle Beast Unholy Savior Nuclear Blast 5 Haloo Helsinki! Kiitos ei ole kirosana Ratas Music 6 CMX Mesmeria Ratas Music 7 Mokoma Elävien kirjoihin Sakara Records 8 Mokoma Elävien kirjoihin Sakara Records 9 Ensiferum One Man Army Metal Blade Records 10 Haloo Helsinki! Kiitos ei ole kirosana Ratas Music 11 Haloo Helsinki! Kiitos ei ole kirosana Ratas Music 12 Haloo Helsinki! Kiitos ei ole kirosana Ratas Music 13 Von Hertzen Brothers New Day Rising Universal 14 Nightwish Endless Forms Most Beautiful Nuclear Blast 15 Nightwish Endless Forms Most Beautiful Nuclear Blast 16 Nightwish Endless Forms Most Beautiful Nuclear Blast 17 Paperi T Malarian pelko Universal/Johanna Kustannus 18 Sanni Lelu Warner Music Finland 19 Sanni Lelu Warner Music Finland 20 Nightwish Endless Forms Most Beautiful Nuclear Blast 21 Faith No More Sol Invictus Reclamation Recordings 22 Antti Tuisku En kommentoi Warner Music Finland 23 Antti Tuisku En kommentoi Warner Music Finland 24 Muse Drones Warner Music UK 25 Muse Drones Warner Music UK 26 Lindemann Skills in Pills Warner Music Germany 27 Eri esittäjiä Voicen kesähitti 2015 WEA Domestic 28 Eri esittäjiä Voicen kesähitti 2015 WEA Domestic 29 Antti Tuisku En kommentoi Warner Music Finland 30 Antti Tuisku En kommentoi Warner Music Finland 31 Antti Tuisku En kommentoi Warner Music Finland 32 Antti Tuisku En kommentoi Warner Music Finland 33 Antti Tuisku En kommentoi Warner Music Finland 34 Pyhimys Pettymys Johanna Kustannus 35 Ghost Meliora Loma Vista Recordings 36 Motörhead Bad Magic UDR 37 Iron Maiden The Book of Souls Parlophone 38 Iron Maiden The Book of Souls Parlophone 39 Diablo Silvër Horizon Sakara Records 40 Turmion Kätilöt Diskovibrator Osasto-A Records 41 Children of Bodom I Worship Chaos Nuclear Blast 42 Juha Tapio Sinun vuorosi loistaa Kaiku Recordings 43 Cheek Alpha Omega Liiga Music Oy 44 Cheek Alpha Omega Liiga Music Oy 45 Eri esittäjiä Vain elämää - Kausi 4 päivä WEA / Warner Music 46 Eri esittäjiä Vain elämää - Kausi 4 päivä WEA / Warner Music 47 / One Direction Made in the A.M. Sony 48 Adele 25 XL Recordings 49 Adele 25 XL Recordings 50 Adele 25 XL Recordings 51 Adele 25 XL Recordings 52 Adele 25 XL Recordings 53 Adele 25 XL Recordings == Katso myös == == Lähteet == * Musiikkituottajat → Tilastot → Suomen virallinen lista → Albumit 2015 Albumilista 2015
Luettelo Suomen virallisen singlelistan ykkösistä vuonna 2015

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2015. ==Singlelista== Viikko Artisti Single 1 Spekti (mukana Tasis) "Macho Fantastico" 2 Calvin Harris (mukana Ellie Goulding) "Outside" 3 Calvin Harris (mukana Ellie Goulding) "Outside" 4 Martin Tungevaag (mukana Emila) "Samsara 2015" 5 Martin Tungevaag (mukana Emila) "Samsara 2015" 6 Martin Tungevaag (mukana Emila) "Samsara 2015" 7 Martin Tungevaag (mukana Emila) "Samsara 2015" 8 Martin Tungevaag (mukana Emila) "Samsara 2015" 9 Ellie Goulding "Love Me Like You Do" 10 Ellie Goulding "Love Me Like You Do" 11 Ellie Goulding "Love Me Like You Do" 12 Ellie Goulding "Love Me Like You Do" 13 Major Lazer (mukana Mø & DJ Snake) "Lean On" 14 Major Lazer (mukana Mø & DJ Snake) "Lean On" 15 Major Lazer (mukana Mø & DJ Snake) "Lean On" 16 Wiz Khalifa (mukana Charlie Puth) "See You Again" 17 Wiz Khalifa (mukana Charlie Puth) "See You Again" 18 Wiz Khalifa (mukana Charlie Puth) "See You Again" 19 Major Lazer (mukana Mø & DJ Snake) "Lean On" 20 Teflon Brothers (mukana Sahamies) "Pämppää" 21 Teflon Brothers (mukana Sahamies) "Pämppää" 22 Teflon Brothers (mukana Sahamies) "Pämppää" 23 Teflon Brothers (mukana Sahamies) "Pämppää" 24 Teflon Brothers (mukana Sahamies) "Pämppää" 25 Teflon Brothers (mukana Sahamies) "Pämppää" 26 Teflon Brothers (mukana Sahamies) "Pämppää" 27 Teflon Brothers (mukana Sahamies) "Pämppää" 28 Teflon Brothers (mukana Sahamies) "Pämppää" 29 Roope Salminen & Koirat "Madafakin darra" 30 JVG "Tarkenee" 31 JVG "Tarkenee" 32 JVG "Tarkenee" 33 JVG "Tarkenee" 34 JVG "Tarkenee" 35 Cheek "Sä huudat" 36 Cheek "Sä huudat" 37 Justin Bieber "What Do You Mean?" 38 Justin Bieber "What Do You Mean?" 39 Antti Tuisku "Sata salamaa" 40 Antti Tuisku "Sata salamaa" 41 Antti Tuisku "Sata salamaa" 42 Nikke Ankara (mukana Aki Tykki) "Värifilmi" 43 Cheek (mukana Ilta) "Sillat" 44 Cheek (mukana Ilta) "Sillat" 45 Adele "Hello" 46 VilleGalle (mukana Sanni) "Lähtisitkö" 47 VilleGalle (mukana Sanni) "Lähtisitkö" 48 Adele "Hello" 49 Adele "Hello" 50 Tungevaag & Raaban "Russian Roulette" 51 Tungevaag & Raaban "Russian Roulette" 52 Antti Tuisku "Party (papiidipaadi)" 53 Evelina (mukana Mikael Gabriel) "Honey" == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2015 Singlelista 2015
Luettelo Suomen virallisen musiikki-DVD-listan ykkösistä vuonna 2015

Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2015. Viikko Artisti/yhtye DVD 1 Eri esittäjiä Vihdoinkin! 2 Eri esittäjiä Vihdoinkin! 3 Eri esittäjiä Vihdoinkin! 4 Kotiteollisuus Itärintama 2003 - 2010 5 Nightwish Showtime, Storytime 6 Karaoke Kotikaraoke 1 7 Karaoke Kotikaraoke 1 8 Karaoke Kotikaraoke 1 9 Karaoke Kotikaraoke 1 10 Karaoke Kotikaraoke 1 11 Kingston Wall Kingtime 12 Apulanta Kosto Kaikista Vuosista - Live 13 Kingston Wall Kingtime 14 Nightwish Showtime, Storytime 15 Kingston Wall Kingtime 16 Kingston Wall Kingtime 17 Kingston Wall Kingtime 18 Kingston Wall Kingtime 19 Karaoke Laulava Koira 26 20 Kingston Wall Kingtime 21 Apulanta Kosto Kaikista Vuosista - Live 22 Tarja Turunen Beauty & The Beat 23 Tarja Turunen Luna Park Ride 24 Ben Granfelt Band 20th Anniversary Tour 25 Nightwish Showtime, Storytime 26 Eri esittäjiä Eurovision Song Contest - Vienna 2015 27 Karaoke Kotikaraoke 2 28 Karaoke Kotikaraoke 2 29 Karaoke Tanssikaraoke Vol. 1 30 Nightwish Showtime, Storytime 31 Karaoke Laulava Koira 26 32 Karaoke Laulava Koira 27 33 Karaoke Laulava Koira 27 34 Karaoke Laulava Koira 27 35 Karaoke Laulava Koira 27 36 Karaoke Laulava Koira 27 37 Karaoke Laulava Koira 27 38 Led Zeppelin The Song Remains The Same 39 Karaoke Laulava Koira 27 40 Rammstein Rammstein In America 41 Rammstein Rammstein In America 42 Rammstein Rammstein In America 43 Rammstein Rammstein In America 44 Rammstein Rammstein In America 45 Frank Zappa Roxy The Movie 46 Rammstein Rammstein In America 47 Karaoke Laulava Koira 27 48 5 Seconds of Summer How Did We End Up Here? Live At Wembley 49 Rammstein Rammstein In America 50 5 Seconds of Summer How Did We End Up Here? Live At Wembley 51 Rammstein Rammstein In America 52 Karaoke Laulava Koira 27 53 Karaoke Popit 1 Hittilistojen Parhaita ==Lähteet== * Musiikkituottajat → Tilastot → Suomen virallinen lista → Musiikki-DVD:t Luokka:Luettelot Suomen virallisen musiikki-DVD-listan ykkösistä vuosittain musiikki-DVD 2015
Luettelo Suomen virallisen latauslistan ykkösistä vuonna 2015

Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2015. Viikko Artisti Single 1 Taylor Swift "Blank Space" 2 Max And The Ducks "Who the Fuck Is Alice" 3 Elastinen "Eteen ja ylös" 4 Elastinen "Eteen ja ylös" 5 Elastinen "Eteen ja ylös" 6 Elastinen "Eteen ja ylös" 7 Elastinen "Eteen ja ylös" 8 Nightwish "Élan" 9 Antti Tuisku "Peto on irti" 10 Sanni "2080-luvulla" 11 Sanni "2080-luvulla" 12 Nightwish "Élan" 13 Elastinen "Super" 14 Rihanna "Bitch Better Have My Money" 15 Lost Frequencies "Are You With Me" 16 Lost Frequencies "Are You With Me" 17 Robin (mukana Elastinen) "Kipinän hetki" 18 Robin (mukana Elastinen) "Kipinän hetki" 19 Robin (mukana Elastinen) "Kipinän hetki" 20 Robin (mukana Elastinen) "Kipinän hetki" 21 Kasmir (mukana SAARA) "Vauvoja" 22 Måns Zelmerlöw "Heroes" 23 Måns Zelmerlöw "Heroes" 24 Arttu Wiskari "Kahvimaito" 25 Lost Frequencies "Are You With Me" 26 Adam Lambert "Ghost Town" 27 Adam Lambert "Ghost Town" 28 Roope Salminen & Koirat "Madafakin darra" 29 JVG "Tarkenee" 30 JVG "Tarkenee" 31 Roope Salminen & Koirat "Madafakin darra" 32 One Direction "Drag Me Down" 33 Roope Salminen & Koirat "Madafakin darra" 34 Roope Salminen & Koirat "Madafakin darra" 35 Cheek "Sä huudat" 36 Justin Bieber "What Do You Mean?" 37 Troye Sivan "Wild" 38 JVG (mukana Evelina) "Takajeejee" 39 Antti Tuisku "Sata salamaa" 40 Antti Tuisku "Sata salamaa" 41 Antti Tuisku "Sata salamaa" 42 Antti Tuisku "Sata salamaa" 43 One Direction "Home" 44 Adele "Hello" 45 Adele "Hello" 46 Adele "Hello" 47 Adele "Hello" 48 Adele "Hello" 49 Adele "Hello" 50 Adele "Hello" 51 Adele "Hello" 52 Antti Tuisku "Party (papiidipaadi)" 53 Antti Tuisku "Party (papiidipaadi)" ==Lähteet== * Musiikkituottajat → Tilastot → Suomen virallinen lista → Latauslista 2015 Latauslista 2015
Edvard Pajunen

Edvard Pajunen (2. kesäkuuta 1888 Padasjoki – 23. toukokuuta 1953 Helsinki) perusti nimeään kantavan kauppaketjun. Sivut 467-468. Pajusen vanhemmat olivat maanviljelijä Severi Lepistö ja Hilma Salmijärvi. Hän kävi kansakoulun ja käsityökurssin, mutta kiinnostui kauppa-alasta ja toimi jo nuorena Padasjoella tilausasiamiehenä ja myyjänä. Päädyttyään Turkuun hän suoritti 1910 kauppakoulun kurssin. Hän työskenteli Lahdessa 1911, asui Kuopiossa 1912-1913 ja kokeili monia eri ammatteja, mutta asettui sitten Helsinkiin. Pajunen perusti sinne ensimmäisen kauppaliikkeensä keväällä 1918 vaimonsa kanssa. Useita sivumyymälöitä avattiin Helsinkiin 1920-luvulla ja niiden lisäksi saunaliike. 1929 liiketoiminnan harjoittamista varten perustettiin osakeyhtiö Edvard Pajunen Oy. Pajunen osallistui aktiivisesti kauppiaiden järjestötoimintaan, oli Keskon merkittävä osakas ja sen hallintoneuvoston jäsen 1940-luvun lopulla. Hän sai ansioistaan Suomen Vähittäiskauppiasliiton kultaisen ansiomerkin 1945, talousneuvos hänestä tuli 1952. Pajusen puoliso vuodesta vuodesta 1917 oli Hilja Sofia Routtu (s. 1889). Miehensä kuoltua hän jatkoi perheen pojan kauppaneuvos Aarno Pajusen (1922-1982) kanssa liiketoimintaa, joka kasvoi tämän ja Jussi Pajusen (s. 1954) johdolla merkittävästi. Liikeyritykset myytiin 1987 ja Pajuset perustivat Alepa-ketjun. ==Lähteet== Luokka: Suomalaiset kauppiaat Luokka: Vuonna 1888 syntyneet Luokka: Vuonna 1953 kuolleet
Obernai

Obernai () on kunta Ranskan koilliskulmassa Alsacen alueen Bas-Rhinin departementissa. Se sijaitsee Vogeesien vuoriston itärinteellä. Obernaissa on arviolta 10 932 asukasta (vuonna 2013) ja sen pinta-ala on 25,74 neliökilometriä. == Historia == Obernain alueen omistivat 600-luvulla Alsacen herttuat. Nimi Obernai esiintyi dokumenteissa ensi kerran vuonna 1240, kun se sai kaupunkioikeudet Hohenstaufenin kuningassuvulta. Tämän myötä Obernai alkoi vaurastua ja liittyi vuonna 1354 osaksi kymmenen Alsacen alueen kaupungin ”dekapolia” Pyhän saksalais-roomalaisen keisarikunnan alaisuudessa. Obernain asema oli vahvimmillaan 1400- ja 1500-luvuilla, kunnes kolmikymmenvuotinen sota vaurioitti kaupunkia 1600-luvun alkupuolella sen jouduttua ensin keisarikunnan joukkojen ja sitten ruotsalaisten haltuun. Vuonna 1679 Obernai liitettiin Ranskaan ja alkoi toipua muttei koskaan noussut enää entisaikojen merkitykseensä. Vuonna 1871 Obernai liitettiin muun Alsacen ja Lorrainen tavoin osaksi uutta Saksan valtakuntaa. Nämä saksaksi Elsass-Lothringeninä tunnetut alueet palautuivat Ranskalle ensimmäisen maailmansodan tuloksena 1918. == Talous == Obernain suurimpia työnantajia ovat Kronenbourgin panimo, saksalaisen Hager Groupin sähkötarviketehdas ja alusvaateyritys Triumph Internationalin jakelukeskus. == Nähtävyydet == * Léonardsaun kartanon hevos- ja hevosvaunumuseo * Truttenhausenin luostarin rauniot 1400-luvulta * Oberkirchin ja El Biarin linnat * kellotorni (Kappelturm) * vehnätori (Halle aux Blés) * vanha synagoga == Lähteet == == Aiheesta muualla == * Kunnan virallinen sivusto Luokka:Bas-Rhinin kunnat Luokka:Ranskan kaupungit
Nonadekaanihappo

Nonadekaanihappo eli nonadekyylihappo on orgaaninen yhdiste (tyydyttynyt rasvahappo), joka on huoneenlämmössä (20 °C) olomuodoltaan kiinteää. Sen kemiallinen kaava on C19H38O2 ja rakennekaava CH3(CH2)17COOH. Nonadekaanihaposta käytetään myös nimeä nonadekyylihappo. Nonadekaanihapon moolimassa on 298,504 g/mol, sulamispiste 68,6 °C, kiehumispiste 299 °C (100 mmHg), suhteellinen tiheys 0,877 g/cm3 (24 °C) (vesi = 1,0 g/cm3), taitekerroin 1,451 (25 °C) ja CAS-numero 646-30-0. Nonadekaanihappoa esiintyy eräissä kasveissa, naudan lihassa ja eräiden hyönteisten kemiallisessa viestinnässä feromonina. == Aiheesta muualla == * Raimo Alén: Kokoelma orgaanisia yhdisteitä, Nonadekaanihappo, Sivu 386, Consalen Consulting, 2009, ISBN 978-952-92-5627-3 *Liber Herbarum II: Luettelo nonadekaanihappoa sisältävistä kasveista *PubChem: Nonadecylic acid *Bovine Metabolome Database (BMDB): Nonadecanoic acid *PheroBase: Nonadecanoic acid *Human Metabolome Database (HMDB): Nonadecanoic acid *ChemBlink: n-Nonadecanoic acid *Dr. Duke's Phytochemical and Ethnobotanical Databases: Nonadecanoic-acid Luokka:Rasvahapot
Pyhän Kolminaisuuden kirkko (Lahti)

Pyhän Kolminaisuuden kirkko on Lahdessa sijaitseva ortodoksinen kirkko, jonka suunnitteli vuonna 1953 helsinkiläinen arkkitehti Toivo Paatela. Kirkkorakennus valmistui vuonna 1955, jolloin tontille sijoitettiin myös pappila. Kirkon vihki käyttöön piispa Aleksanteri 9. joulukuuta 1956. Pyhän Kolminaisuuden kirkkoa peruskorjattiin vuonna 1978, jolloin rakennettiin myös seurakuntasali. Rakennukseen palautettiin alkuperäisen kaltainen vaalea pinta vuoden 1996 kunnostuksen yhteydessä. Ylidiakoni Leo Kasanko on suunnitellut kirkon ikonostaasin. Kirkossa on useita esineitä ja ikoneita, jotka ovat peräisin Suomen menettämiltä alueilta Karjalasta. Esimerkiksi kattokruunut ovat peräisin vanhasta Valamosta. Kirkkorakennus suojeltiin asemakaavalla vuonna 1988. == Lähteet == == Aiheesta muualla == * Suomen ortodoksinen kirkko – Pyhän Kolminaisuuden kirkko ja seurakuntakeskus Luokka:Lahden kirkkorakennukset Luokka:Suomen ortodoksiset kirkkorakennukset Luokka:Suomen kivikirkot
Iso-Köhkörö

Iso-Köhkörö on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 7,1 hehtaaria ja sen pituus on 800 metriä ja leveys 150 metriä. Järveen laskee yksi oja, joka on Pikku-Köhkörön laskuoja. Sen luusua sijaitsee järven länsirannalla, josta saa alkunsa 300 metriä pitkä laskuoja Siilijärveen, joka laskee Mätikköön. Järven rantaviiva on 1,9 kilometriä pitkä ja ranta on pääosin moreeni- ja kalliopohjaista metsämaastoa. Rannalle on rakennettu kuusi loma-asuntoa. == Historiaa == Vuoden 1855−56 Kalmbergin kartastossa järven nimi kirjoitettiin "Köhkörönjärvi". Vanhassa kartassa Iso- ja Pikku-Köhkörö ovat samaa järveä. Onkin luultavaa, että Köhkörölle on suoritettu järvenlasku, jossa vedenpintaa alennettiin hieman. == Lähteet == Luokka:Mouhijärven järvet Luokka:Mätikön alue
Pikku-Köhkörö

Pikku-Köhkörö on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Ovaalin muotoisen järven pinta-ala on 1,6 hehtaaria ja sen halkaisija on 180 metriä. Järveen laskee yksi metsäoja ja sen luusua sijaitsee järven länsirannalla, josta saa alkunsa 200 metriä pitkä laskuoja Iso-Köhköröön. Järven rantaviiva on 0,5 kilometriä pitkä ja ranta on pääosin moreeni- ja kalliopohjaista metsämaastoa. Rannalle on rakennettu kolme loma-asuntoa. == Lähteet == Luokka:Mouhijärven järvet Luokka:Mätikön alue
Leivonmäen kirkko

Leivonmäen kirkko on nykyisin Joutsaan kuuluvassa Leivonmäellä sijaitseva evankelis-luterilainen kirkko. Kirkon on suunnitellut arkkitehti Erkko Virkkunen, ja se vihittiin käyttöön 18. kesäkuuta 1960. Kirkon 12-äänikertaiset urut on valmistanut Kangasalan urkutehdas. Uusi kirkko rakennettiin, koska aiempi, vuonna 1873 rakennettu kirkko, tuhoutui tulipalossa vuonna 1958. ==Leivonmäen vanha kirkko== Leivonmäen vanha kirkko oli Theodor Deckerin suunnittelema, tornilla ja leveällä poikkilaivalla varustettu puinen pitkäkirkko, joka edusti ulkonäöltään ajalle ominaista nikkarityyliä. Vapahtajan ristiinnaulitsemista esittänyt alttaritaulu saatiin kirkkoon vuonna 1890, urut vuonna 1900 ja lämmityslaitteet vuonna 1906. Helmikuun 14. päivän vastaisena yönä 1958 syttynyt tulipalo tuhosi parhaillaan korjattavana olleen kirkon perustuksiaan myöten.Hannu Tarmio, Pentti Papunen ja Kalevi Korpela (toim.): Suomenmaa 4: maantieteellis-yhteiskunnallinen tieto- ja hakuteos, s. 376. Porvoo-Helsinki: WSOY, 1971. == Lähteet == == Aiheesta muualla == * Joutsan seurakunta – Leivonmäen kirkko Luokka:Joutsan rakennukset ja rakennelmat Luokka:Keski-Suomen kirkkorakennukset Kirkko Luokka:Suomen kivikirkot
Natzwiller

Natzwiller on kunta ja kylä Alsacen alueen Bas-Rhinin departementissa Ranskan koilliskulmassa. Siellä on arviolta 578 asukasta (vuonna 2013) ja sen pinta- ala on 7,29 neliökilometriä. Natzwillerin vuoristoinen kunta kuuluu yhteisnimeltään Bruchejoen laaksoksi (La vallée de la Bruche) kutsuttuun alueeseen. Kylä on yksi suosituimmista matkailukohteista alueella, jossa sijaitsee muun muassa 1 099-metrinen Champ du Feu -vuorenhuippu. Natzwillerissä oli toisen maailmansodan aikana ainoa Ranskassa sijainnut saksalaisten keskitysleiri Natzweiler-Struthof, joka on säilytetty muistomerkkinä ja laajennettu karkotettujen vastarintaliikkeen edustajien historiaa esittelevällä museolla (, CERD). Natzwillerin naapurikunnat ovat luoteessa Barembach, koillisessa Grendelbruch, idässä ja etelässä Neuviller- la-roche sekä lounaassa Wildersbach ja Rothau. Tiedosto:Natzwiller- Vue(2).jpg|Vanha tekstiilitehdas. Tiedosto:Natzwiller_Struthof.jpg|Panoraama kylästä. Tiedosto:Bâtiment_contenant_les_fours_crématoires_dans_le_camp_de_struthof.jpg|Keskitysleirin polttouunirakennuksia. == Lähteet == == Aiheesta muualla == * Kunnan sivusto Luokka:Bas-Rhinin kunnat
Muoti-ilmiö

Muoti-ilmiö (myös muotivillitys) tarkoittaa jonkin esineen, asian, harrastuksen, vaatemuodin tai kielellisen ilmauksen leviämistä laajalle ihmisjoukolle niin, että sen suosio vähenee nopeasti uutuudenviehätyksensä myötä, ja tämän jälkeen muoti-ilmiö katoaa käytännössä lopullisesti. Uuden ilmiön omaksuminen voi olla eräänlainen joukkoon kuulumisen merkki. Villitykset voivat esiintyä pienissä tai suurissa piireissä, esimerkiksi koululuokan kesken tai koko maan laajuisesti. Uusia, pysyviä asioita ja ilmiöitä (ks. Innovaatio) ei tule sekoittaa villityksiin. Tällainen voi olla esimerkiksi sosiaalisen median käyttö tai selfiet. Myös taloudessa voi esiintyä tuoteita, jotka tuottavat hyvin, mutta joiden markkinoiden odotetaan romahtavan tai huomataan romahtaneen. Markkinoinnin teoriassa erilaiset trendit jaetaan niiden keston mukaan kolmeen luokkaan: 1) muoti-ilmiöt (), 2) trendit ja 3) megatrendit. Näistä muoti-ilmiö (fad) on lyhytaikainen ja ennakoimaton ja vailla sosiaalista, taloudellista ja poliittista merkitystä. Trendi on kestävämpi ja ennakoitavampi, ja megatrendillä on laajoja taloudellisia, yhteiskunnallisia sekä poliittisia vaikutuksia, joiden muodostuminen ja vaikutus kestää kauan. == Opiskelijatempaukset muotivillityksinä == Otollista maaperää muotivillitysten syntyyn ovat olleet oppilaitokset ja niiden opiskelijaporukat, etenkin miespuoliset. Amerikkalaisissa collegeissa 1930-luvulla tuli suosituksi kilpailla siitä, kuka nielaisee elävältä eniten kultakaloja. 1950-luvulla oli muodikasta rynnätä naisopiskelijoiden asuntolaan varastamaan pikkuhousuja (). 1960-luvulla kilpailtiin siitä, montako ihmistä voi ahtautua puhelinkioskiin tai Volkswagen Kuplaan, tai ketkä rikkovat nopeimmin pianon kirveillä ja lekavasaroilla. 1970-luvulla tuli muotiin viuhahtaminen alastomana yleisellä paikalla. Suurin joukkoviuhahdus eli alastonjuoksu, noin 1 500 mies- ja naisopiskelijaa kerralla, tapahtui tiettävästi Georgian yliopistossa 1974. Griffith, Benjamin: College Fads , St. James Encyclopedia of Popular Culture, Gale 2000. Vaatii HighBeam-tilauksen.Pearson, Andy: 1974: Univ. 'cracks' streaking record, The Red & Black, University of Georgia 5.5.2004. Viitattu 17.7.2016. ==Lähteet== Luokka:Populaarikulttuuri
Muutosliike

Muutosliike () (lyh. ΚΙΝΑΛ, KINAL) on kreikkalainen keskusta-vasemmistolainen puolue. Se on perustettu vuonna 2018. Muutosliike on vaaliliittopuolue, jonka muodostavat ennen kaikkea Pasok ja Demokraattisten sosialistien liike. Muutosliike korvasi aikaisemman Demokraattinen ryhmittymä -vaaliliiton. Puolueella on 31 (heti vaalien jälkeen 32) paikkaa Kreikan parlamentissa kesäkuun 2023 parlamenttivaalien jälkeen ja kolme paikkaa Euroopan parlamentissa vuoden 2024 europarlamenttivaalien jälkeen. == Jäsenpuolueet == Muutosliikkeen jäsenpuolueet tai -liikkeet ovat: Puolue Ideologia Pasok sosiaalidemokratia Demokraattisten sosialistien liike (KIDISO) demokraattinen sosialismi Kansalaisliikkeet sosiaalidemokratian puolesta sosiaalidemokratia Demokraattisen kansallisen uudistumisen liitto (EDEM) sosiaaliliberalismi Demokratian ääni sosiaaliliberalismi Edessäpäin (Brostá) sosiaalidemokratia Uudistuminen (Ananéosi) sosiaaliliberalismi Uudistuva vasemmisto (Ananeotikí Aristerá) demokraattinen sosialismi == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2019 Europarlamenttivaalit 2019 Fófi Gennimatá 7,72 osa S&D-ryhm;ää Parlamenttivaalit 2019 8,10 2023 Parlamenttivaalit 2023 I Níkos Androulákis 11,46 Parlamenttivaalit 2023 II 11,84 2024 Europarlamenttivaalit 2024 12,79 osa PES-ryhmää == Lähteet == == Aiheesta muualla == * Κίνημα Αλλαγής. Puolueen verkkosivut. Luokka:Kreikan puolueet Luokka:Sosiaalidemokraattiset puolueet
Timo Toikka (koripalloilija)

Timo Teuvo Ilmari Toikka (3. maaliskuuta 1938 Kotka – 9. helmikuuta 2018 Kotka) oli suomalainen koripalloilija. Toikka pelasi miesten SM-sarjaa Kotkan Työväen Palloilijoissa 13 kautta vuosina 1957–1970. Hän saavutti pelaajaurallaan kaksi Suomen mestaruutta, kaksi SM-hopeaa ja viisi SM- pronssia. Yhteensä Toikka pelasi KTP:ssä 257 runkosarjaottelua 10,6 pisteen keskiarvolla.baskethotel.com Koripallon lisäksi Toikka kilpaili nuorena myös muissa urheilulajeissa. Hän muun muassa voitti seiväshypyn nuorten Suomen mestaruuden vuonna 1955 ja jalkapallossa Kymenlaakson nuorten piirinmestaruuden. Toikka toimi KTP:n puheenjohtajana vuosina 1972–1981.Urheilumme Kasvot Osa 3 Palloilu Hän toimi KTP:n joukkueenjohtajana mestaruusvuonna 1988. == Saavutukset == * Suomen mestaruus 1958 ja 1967 * SM- hopeaa 1960 ja 1961 * SM-pronssia 1957, 1959, 1964, 1966 ja 1970 == Lähteet == * * Timo Toikka baskethotel.com === Viitteet === Luokka:Suomalaiset koripalloilijat Luokka:Vuonna 1938 syntyneet Luokka:Vuonna 2018 kuolleet
Timo Toikka

Timo Toikka –nimisiä henkilöitä ovat: * Timo Toikka (1959–2002), suomalainen näyttelijä * Timo Toikka (1938–2018), suomalainen koripalloilija
Hanikan luontopolku

Hanikan luontopolku sijaitsee Espoossa Soukan kaakkoisosassa. Polku alkaa Soukansalmentien pohjoispäästä ja kiertää Hanikan alueen ympäri. Reitin kokonaispituus on noin 5 kilometriä.http://www.visitespoo.fi/matkailuopas/nae_ja_koe/ulkoilu/ulkoilualueet?id=hanikan+luontopolku-546 Luontopolku on suosittu ulkoilureitti. Polun varrella on muun muassa kaksi pronssikautista hautaröykkiötä eli hiidenkiuasta Sundsbergetin kallion laelta sekä jääkauden tuoma suuri rapakivinen siirtolohkare. Lisäksi Kaitalahden etelärannalla on Hanikan lintutorni, josta voi tarkkailla lahden ruovikkoalueen linnustoa. Alueella pesii muun muassa nokikanoja ja silkkiuikkuja.http://www.espoo.fi/fi- FI/Asuminen_ja_ymparisto/Ymparisto_ja_luonto/Luonto/Luontopalvelut/Luontopolut_ja_lintutornit/Lintutornit%28530%29 == Lähteet == Luokka:Espoon luonto Luokka:Soukka
Sant’Angelo dei Lombardi

Sant'Angelo dei Lombardi on kunta Italiassa Campanian alueella Avellinon maakunnassa. == Historia == Kunnan alueella on ollut asutusta jo ennen ajanlaskun alkua. Se sijaitsee kahden muinaisen asutuksen, Compsan ja Aeclanumin välissä, ja alueella on tehty arkeologisia löytöjä asutuksesta. Se linnoitettiin ensimmäisen vuosituhannen loppupuolella osana linnoitusketjua, jolloin Sant'Angelo dei Lombardi sijaitsi sitä hallinneen Salernon ruhtinaskunnan rajaseudulla. Vuonna 1076 Robert Guiscard valloitti alueet ja samalla myös Sant'Angelo dei Lombardin. Myöhemmin 1400-luvulla aluetta hallitsi Anjou-suku.Kunnan kotisivut == Nähtävyyksiä == Kunnan tärkein nähtävyys on Abbazia del Goleton luostari. Sitä pidetään yhtenä Etelä-Italian arkkitehtonisesti tärkeimmistä rakennuksista. Sen perusti Guglielmo da Vercelli noin vuonna 1133, ja hän myös kuoli luostarissa vuonna 1142. == Vuoden 1980 maanjäristys == Sant'Angelo dei Lombardi oli yksi pahiten vuonna 1980 Irpinian maanjäristyksestä kärsineitä kuntia. Sen vanhakaupunki oli hyvin säilynyt maanjäristykseen saakka, mutta se tuhoutui siinä pahoin. Kunnassa menehtyi järistyksessä 482 henkilöä.Kartta maanjäristysalueesta ==Aiheesta muualla== *Abbazia del Goleto ==Lähteet== Luokka:Avellinon maakunnan kunnat
Vézac (Dordogne)

Vézac on Ranskan kunta Dordognen departementissa Uuden-Akvitanian hallintoalueella maan lounaisosassa. Kunnan pinta-ala on 13,0 neliökilometriä ja siellä on arviolta 620 asukasta (vuonna 2016). Vézacin tärkeimmät nähtävyydet ovat esihistoriallinen luola ja 1600-luvulta peräisin olevan Marqueyssacin linnan puutarha. Vézacin naapurikunnat ovat pohjoisessa Saint- André-d’Allas, koillisessa Sarlat-la-Canéda, idässä Vitrac, kaakossa La Roque- Gageac, etelässä Cénac-et-Saint-Julien, lounaassa Castelnaud-la-Chapelle ja lännessä Beynac-et-Cazenac. == Lähteet == == Aiheesta muualla == * Vézac alueen matkailusivustolla Luokka:Dordognen kunnat
Sam Lacey

Samuel "Sam" Lacey (8. maaliskuuta 1948 Indianola, Mississippi – 14. maaliskuuta 2014 Kansas City, Missouri) oli yhdysvaltalainen koripalloilija. NBA:ssa Lacey pelasi 13 kautta vuosina 1970–1983. Sentterinä pelanneen Laceyn varasi NBA:han vuoden 1970 varaustilaisuudessa viidennellä vuorolla Cincinnati Royals, jossa hän pelasi vuoteen 1981 asti. Kingsin nimi vaihtui Laceyn aikana ensin Kansas City-Omaha Kingsiksi, sitten Kansas City Kingsiksi ja Laceyn jälkeen Sacramento Kingsiksi, joka on nostanut kattoon Laceyn pelinumeron 44. Vuonna 1975 Lacey valittiin NBA:n tähdistöotteluun. Kingsin jälkeen Lacey pelasi vielä kaudet New Jersey Netsissä ja Cleveland Cavaliersissa.Basketball- Reference.com Lacey kuoli kotonaan Missourin Kansas Cityssä 14. maaliskuuta 2014, 66-vuotiaana.http://www.nytimes.com/2014/03/19/sports/basketball/sam- lacey-a-top-center-in-the-nba-dies- at-66.html?_r=0http://www.aamulehti.fi/Urheilu/1194885693588/artikkeli/koripalloilija+sam+lacey+kuoli.html == Lähteet == * Sam Lacey NBA & ABA Statistics Basketball-Reference.com === Viitteet === Luokka:Yhdysvaltalaiset koripalloilijat Luokka:Vuonna 1948 syntyneet Luokka:Vuonna 2014 kuolleet
L’Absie

L’Absie on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin pohjoispuolella. Kunnan pinta-ala on 13,0 neliökilometriä ja siellä on arviolta 941 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Adilly

Adilly on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Parthenayn luoteispuolella. Kunnan pinta-ala on 12,9 neliökilometriä ja siellä on arviolta 302 asukasta (vuonna 2019). == Lähteet == == Aiheesta muualla == Luokka:Deux-Sèvresin kunnat
Aiffres

Aiffres on Ranskan kunta Deux-Sèvresin departementissa Uuden-Akvitanian hallintoalueella. Sen pinta-ala on 25,7 neliökilometriä ja siellä on arviolta 5 510 asukasta (vuonna 2016). Aiffres kuuluu Niortin kaupungin ympärille syntyneeseen 45 kunnan muodostamaan taajamakuntaan Communauté d'agglomération du Niortais (CAN). == Lähteet == == Aiheesta muualla == Luokka:Deux-Sèvresin kunnat
Aigonnay

Aigonnay on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin itäpuolella. Kunnan pinta-ala on 14,1 neliökilometriä ja siellä on arviolta 644 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Best of Aarne Tenkanen – Edestä ja takaa

Best of Aarne Tenkanen – Edestä ja takaa on laulaja Aarne Tenkasen kokoelma- albumi, joka julkaistiin vuonna 2002 levymerkillä Megamania. == Kappaleet == # # # # # # # # # # # # # # # # == Aiheesta muualla == * Best of Aarne Tenkanen – Edestä ja takaa discogs.com -sivustolla Luokka:Aarne Tenkasen albumit Luokka:Vuoden 2002 kokoelma-albumit
Pizzan päälle mä haluan sut – 24 Tenkas-rallia

Pizzan päälle mä haluan sut – 24 Tenkas-rallia on laulaja Aarne Tenkasen kokoelma-albumi, joka julkaistiin vuonna 2011 levymerkillä Megamania. == Kappaleet == === CD 1 === # # # # # # # # # # # # === CD 2 === # # # # # # # # # # # # == Aiheesta muualla == * Pizzan päälle mä haluan sut – 24 Tenkas- rallia discogs.com -sivustolla == Lähteet == Luokka:Aarne Tenkasen albumit Luokka:Vuoden 2011 kokoelma-albumit
Ymmärrät varmaan

Ymmärrät varmaan on Aarne Tenkasen kuudes studioalbumi. Se julkaistiin vuonna 2014 levymerkillä Suomen Musiikkipiste. == Kappaleet == # # # # # # # # # # == Lähteet == == Aiheesta muualla == * Ymmärrät varmaan tamperelainen.fi -sivustolla Luokka:Vuoden 2014 albumit Luokka:Aarne Tenkasen albumit Luokka:Jani Viitasen tuottamat albumit
Cape Point

Cape Point () on kallioinen niemeke Kapin niemimaan koilliskulmassa Afrikan mantereen eteläisessä kärjessä. Se sijaitsee noin yhden kilometrin itään Hyväntoivonniemestä ja 150 kilometriä länteen Kap Agulhasista, Afrikan eteläisimmästä kärjestä. Niemeke on osa kansallispuistoa Table Mountain National Park. Cape Pointissa sijaitsee kaksi majakkaa. Vanhempi näistä rakennettiin vuonna 1859 niemekkeen korkeimmalle kohdalle 238 metriä merenpinnan yläpuolelle. Majakan korkea sijainti ja etäisyys rannikolta johti kuitenkin sen valon heikkoon näkyvyyteen sumun aikana, mikä oli syynä portugalilaisen risteilyaluksen SS Lusitanian karilleajoon ja uppoamiseen niemekkeen edustalla vuonna 1911. Turman jälkeen Cape Pointiin rakennettiin uusi majakka 87 metriä merenpinnan yläpuolelle lähemmäksi rannikkolinjaa. Luokka:Länsi-Kapin maantiede
Rajamäki (sukunimi)

Rajamäki on sukunimi, joka on muun muassa seuraavilla suomalaisilla henkilöillä: *Antti Rajamäki (s. 1952), pikajuoksija *Eino Rajamäki (s. 1939), kokoomuslainen poliitikko ja yrittäjä *Erkki Rajamäki (s. 1952), bassobaritoni ja laulupedagogi *Erkki Rajamäki (s. 1978), jääkiekkoilija *Kari Rajamäki (s. 1948), sosiaalidemokraattinen poliitikko ja ministeri *Marko Rajamäki (s. 1968), jalkapallovalmentaja ja jalkapalloilija *Reino Rajamäki (1932–2014), insinööri, yrittäjä, yritysjohtaja ja teollisuusneuvos *Susanna Rajamäki (s. 1979), yleisurheilija *Teemu Rajamäki (s. 1981), basisti *Tommi Rajamäki (s. 1976), jääkiekkoilija *Tuukka Rajamäki (s. 1991), jääkiekkoilija *Viivi Rajamäki (1924−2008), kirjailija
Best Sellers (Fats Dominon albumi)

Best Sellers on englantilaisen Hammer Records -levy-yhtiön julkaisema kokoelma-albumi (luettelotunnus HMS 6003) Fats Dominon tuotannosta. Julkaisuvuotta ei ole mainittu. LP-levyn etiketissä otsikkona on Golden Greats. Tuotannossa osallisena on ollut myös Everest Records ja kyseessä on "Des Dolan -lisenssi". Valmistaja ja jakelija on PRT Ltd. Samassa sarjassa on julkaistu albumit * (6001) Bob Marley * (6002) Elvis Presley * (6004) Mary O’Hara * (6005) Chuck Berry * (6006) Chuck Berry – Fats Domino – The Platters – Bobby Vee == Kappaleet == Kappaleiden yhteyteen on lisätty kuukausi ja vuosi, jolloin Imperial-levymerkillä ilmestyneet kappaleet nousivat Yhdysvalloissa Billboardin Top 10 -poplistalle, sekä korkein sijoitus (#). ; Sivu 1 # Blueberry Hill (Lewis / Stock / Rosel) 10/1956 #3 # Please Don’t Leave Me (Domino) # Kansas City (Leiber / Stoller) # I’m Gonna Be a Wheel Someday (Domino / Bartholomew / Hayes) # Why Don’t You Do Right (McCoy) # Heartbreak Hill (Domino / Browning) # Jambalaya (Hank Williams) # Ain’t That a Shame (Domino / Bartholomew) # So Long (Domino) # Ballin’ the Jack (Smith) Musiikkikustantamot: Victoria Music Pub. Co. Ltd. (1), UA Music Ltd. (2, 4), Macmelodies Ltd. KPM (3), Chappell / Morris Ltd. (5), Anatole Music MCPS (6), Acuff-Rose Music (7), Francis Day & Hunter Ltd. (8, 10), Travis Music Ltd. (9) ; Sivu 2 # My Blue Heaven (Whiting / Donaldson) # I’m Walking (Domino / Bartholomew) 3/1957 #5 # Whole Lotta Loving (Domino / Bartholomew) 12/1958 #6 # Walking to New Orleans (Domino / Guildry / Bartholomew) # Yes It’s Me And I’m in Love Again (Domino / Bartholomew) 5/1956 #4 # I’m Ready (King / Durand / Obichaux) # Blue Monday (Domino / Bartholomew) 2/1957 #9 # When the Saints Go Marching in (trad.) # I Want to Walk You Home (Domino) 8/1959 #8 Musiikkikustantamot: Francis Day & Hunter Ltd. (1, 2 ), UA Music Ltd. (3, 4, 6, 9), Frank Music Co. Ltd. (7) == Lähteet == * Fats Domino LP Best Sellers (Hammer HMS 6003) ; Viitteet Luokka:Kokoelma-albumit
Hyman Minsky

Hyman Minsky (23. syyskuuta 1919 Chicago, Yhdysvallat – 24. lokakuuta 1996 Rhinebeck, New York, Yhdysvallat) oli yhdysvaltalainen taloustieteilijä. Elinaikanaan hän jäi melko lailla vaille huomiota, mutta vuonna 2008 alkaneen yleismaailmallisen talouskriisin aikana hänen teoriansa alkoivat saada huomiota. Minskyn isä oli venäjänjuutalainen emigrantti joka siirtyi Yhdysvaltoihin vuoden 1905 epäonnistuneen vallankumouksen jälkeen. Hän väitteli Harvardin yliopistosta ohjaajanaan Joseph Schumpeter. Minsky rakensi teoriaansa finanssikriiseistä 1950-luvulta alkaen. Teorian perusajatus on, että vakaus luo epävakautta. Kun talous on vakaa, yritykset pankit ja kotitaloudet ovat luottavaisia, ja sen myötä luotonanto, velkaantuminen ja riskit kasvavat. Tällöin alkaa keinottelu. Kuplan puhkeamista kutsutaan Minsky-hetkeksi. Kyseisellä hetkellä alkaa hallitsematon syöksy ja seurauksena on talouden romahdus, josta voi selvitä vain elvytyksen ja keskuspankin tukitoimien avulla. Minskyn mukaan epävakauden merkittävimpiä aiheuttajia ovat pankit ruokkiessaan kuplan syntymistä. == Lähteet == ==Aiheesta muualla== * Hyman Philip Minsky, Distinguished Scholar, The Levy Economics Institute of Bard College, Blithewood, Bard College, Annandale-on-Hudson, New York. * Marc Schnyder: Die Hypothese finanzieller Instabilität von Hyman P. Minsky Thesis, University of Fribourg, Switzerland. * In Time of Tumult, Obscure Economist Gains Currency. * John Cassidy, 'The Minsky Moment', The New Yorker, 4 February 2008. * Optimistic for a more humane economy. * 'The Fed discovers Hyman Minsky', The Economist, 7 Jan 2010. * Thomas I. Palley, "The Limits of Minsky’s Financial Instability Hypothesis as an Explanation of the Crisis," Monthly Review, Volume 61, Issue 11 (April 2010). Luokka:Yhdysvaltalaiset taloustieteilijät Luokka:Vuonna 1919 syntyneet Luokka:Vuonna 1996 kuolleet
Airvault

Airvault on Ranskan kunta Deux-Sèvresin departementissa Poitou-Charentesin hallintoalueella. 49 neliökilometrin laajuisessa kunnassa oli vuoden 2012 väestönlaskennassa 3 047 asukasta. Airvault’n kylään johtaa silta Thouetjoen yli. Kylän keskellä oleva Saint Pierren kirkko rakennettiin alun perin vuoden 975 paikkeilla, mutta sitä on rakennettu uudelleen ainakin 1000- ja 1100-luvuilla, jolloin sitä käyttivät levähdyspaikkana Santiago de Compostelaan matkalla olleet pyhiinvaeltajat. Kirkonaukion alla on maanalainen kaivo. Korttelin päässä kirkosta on kotiseutumuseo. Aivault’n linna on mäen päällä kylän yläpuolella. Kirjailija Voltairen arvellaan keksineen taiteilijanimensä kääntämällä kylän nimen Airvault tavut toisinpäin. Tarinaa tukee se, että Voltairen toisen vanhemman arvellaan omistaneen kiinteistön kylässä. Airvault’ssa pidetään vuosittainen australialaiselle didgeridoo- soittimelle omistettu festivaali. Luokka:Deux-Sèvresin kunnat
Les Alleuds (Deux-Sèvres)

Les Alleuds on entinen Ranskan kunta Deux-Sèvresin departementissa Poitou- Charentesin hallintoalueella. Vuonna 2014 kunnassa oli 274 asukasta, ja sen pinta-ala oli 9,2 neliökilometriä. Suurimmillaan 1800-luvun lopulla kylässä on ollut noin 650 asukasta. 1\. tammikuuta 2017 Les Alleuds ja Gournay-Loizé yhdistettiin Alloinayn kunnaksi. == Lähteet == == Aiheesta muualla == Luokka:Deux-Sèvresin kunnat Luokka:Ranskan entiset kunnat
Esa Heikkilä

Esa Heikkilä on suomalainen kapellimestari. Hän on toiminut vuodesta 2010 päätoimenaan Lohjan kaupunginorkesterin taiteellisena johtajana ja toimii Sysmän Suvisoiton festivaalin taiteellisena johtajana kaudet 2016-2018. Hän johtaa lisäksi Lahden Nuorta Sinfoniaa, ja on säännöllisesti kutsuttu johtamaan myös ulkomaille. Hän on aiemmin toiminut 25 vuotta Sinfonia Lahden viulistina. Hän on toiminut vuodesta 2003 myös Sinfoniaorkesteri Vivon taiteellisena johtajana. Heikkilä sai vuonna 2014 Etelä-Suomen Sanomien Aukusti-palkinnon tekemästään työstä lahtelaisen musiikkielämän edistämiseksi. == Lähteet == == Aiheesta muualla == * Esa Heikkilä Lohjan kaupunginorkesterin sivulla . Luokka:Suomalaiset kapellimestarit Luokka:Suomalaiset viulistit Luokka:Syntymävuosi puuttuu Luokka:Elävät henkilöt